b'\n_START_ARTICLE_\nRomos katalik\xc5\xb3 ba\xc5\xbeny\xc4\x8dios Porto ir Santa Rufinos suburbin\xc4\x97 diecezija\n_START_PARAGRAPH_\nRomos katalik\xc5\xb3 ba\xc5\xbeny\xc4\x8dios Porto ir Santa Rufinos suburbin\xc4\x97 diecezija (it. sede suburbicaria di Porto-Santa Rufina; lot. Dioecesis Portuensis-Sanctae Rufinae)\xc2\xa0\xe2\x80\x93 Romos katalik\xc5\xb3 ba\xc5\xbeny\xc4\x8dios suburbin\xc4\x97 diecezija, kurios centras yra La Storta miestas Italijoje._NEWLINE_Dabartinis diecezinis Porto ir Santa Rufinos vyskupas yra D\xc5\xbeinas Realis (Gino Reali)._NEWLINE_Dabartinis kardinolas vyskupas yra Ro\xc5\xbee E\xc4\x8degarajus (Roger Marie \xc3\x89lie Etchegaray).\n_START_SECTION_\nPorto krik\xc5\xa1\xc4\x8dioni\xc5\xb3 istorija\n_START_PARAGRAPH_\nPortas (Senov\xc4\x97s Romos laikais lot. Portus) buvo pagrindinis Romos uostas. J\xc4\xaf pastat\xc4\x97 Klaudijus de\xc5\xa1iniajame Tibro krante, prie\xc5\xa1ais Ostij\xc4\x85. Trajanas uost\xc4\x85 padidino, ir netrukus apie uost\xc4\x85 i\xc5\xa1augo miestas, kuris gan greitai tapo nepriklausomas nuo Ostijos._NEWLINE_\xc5\xa0iame mieste anksti atsirado krik\xc5\xa1\xc4\x8dioni\xc5\xb3. \xc5\xbdinomi keli Porto kankiniai (Herculanus, Hyacinthus, Martialis, Saturninus Epictetus, Maprilis ir Felix). Miestas \xc5\xbeinomas ir kaip galimos \xc5\xa1v. Ipolito vyskupijos centras._NEWLINE_314 m. Porto vyskupu buvo Gregorius. 370 m. Porte buvo pastatyta did\xc5\xbeiojo Pamachijaus (Pammachius) prieglauda._NEWLINE_Istori\xc5\xa1kai Porto vyskupas tapo antruoju kardinolu (pirmuoju buvo Ostijos vyskupas), pirmadieniais jis vadovaudavo apeigoms Laterano \xc5\xa0v. Jono bazilikoje.\n_START_SECTION_\nRufinos krik\xc5\xa1\xc4\x8dioni\xc5\xb3 istorija\n_START_PARAGRAPH_\nSanta Rufina i\xc5\xa1augo aplink \xc5\xa0vent\xc5\xb3j\xc5\xb3 kankini\xc5\xb3 \xc5\xa1v. Rufino ir \xc5\xa1v. Sekundos bazilik\xc4\x85 prie kelio Via Aurelia, 21\xc2\xa0km nuo Rome. Teigiama, kad bazilik\xc4\x85 \xc4\x97m\xc4\x97 statyti popie\xc5\xbeius Julijus I, o baig\xc4\x97 \xc5\xa1ventasis Damasas. IX a. miest\xc4\x85 sunaikino sarac\xc4\x97nai, ir popie\xc5\xbei\xc5\xb3 Leono IV ir Sergijaus III pastangos i\xc5\xa1gelb\xc4\x97ti miest\xc4\x85 sunykimo buvo nes\xc4\x97kmingos. I\xc5\xa1 miesto liko tik senovini\xc5\xb3 bazilikos ir koply\xc4\x8dios liku\xc4\x8diai._NEWLINE_Pirmieji duomenys apie vyskupijos centr\xc4\x85 Santa Rufinoje turimi i\xc5\xa1 V a.: tuometinis jos vyskupas Adeodatas dalyvavo popie\xc5\xbeiaus Simono taryboje, kitam vyskupui \xc5\xa1v. Valentinui, Romos vikarui, nesant popie\xc5\xbeiaus Vigilijaus, Totila nukirto pla\xc5\xa1takas.'